cyanic-selkie/wikianc huggingface dataset:
Dynamic Systems Development Method
Suurlähettiläskäyttäjän tietämystä ei arvostettu
Rahoitusalan järjestelmää kehittivät suunnittelijat ja ohjelmoijat, jotka olivat työskennelleet alalla ja tiesivät mielestään siitä kaiken. He lisäsivät järjestelmään uusia ominaisuuksia omien tulkintojensa ja ideoidensa pohjalta. Ryhmä oli kenties kaikkien aikojen liiketoimintaorientoitunein toteuttajaryhmä.
Ensimmäisen aikalaatikon tutkimusvaiheessa suurlähettiläskäyttäjä laati testiskenaarion. Saapuessaan testaamaan skenaariotaan aikalaatikon parantamisvaiheessa, hän totesi, että moduuli ei vastannut sovittua. Kehittäjät vakuuttivat jälleen tietävänsä kaiken. Yhden kehittäjän kuultiin sanovan: "She doesn't understand all that we can do for her, she's too stupid!"('Onpa tyhmä, kun ei ymmärrä, mitä me teemme hänen hyväkseen) Sen jälkeen suurlähettiläskäyttäjä jätti hankkeen lopullisesti.
Projektilta puuttui testaus- ja laatusuunnitelma
Testausryhmä ei priorisoinut tehtäviään. Suurlähettiläskäyttäjä ja tekniset yhteyshenkilöt eivät osallistuneet testausryhmän toimintaan. Toimitettu ohjelman suorituskyky oli huono ja eikä soveltunut käyttötarkoitukseensa.
Projektista puuttui me-henki
Projektin kehityshenkilöstön ja tilaajaorganisaation välimatka oli 80 kilometriä. Projekti alkoi lupaavasti. Ilmeni kuitenkin, että suurlähettiläskäyttäjä ei voinut olla muiden tehtäviensä takia läsnä kehitysryhmässä. Kehitysryhmäkään ei voinut järjestää työskentelyä suurlähettiläskäyttäjän luona, koska organisaation infrastruktuuria ei haluttu saattaa yhteensopivaksi.
Madagaskarin vaakuna
Vaakuna on pyöreän muotoinen, sen keskiössä on Madagaskarin kartta, jonka alapuolella on seebun pää. Vaakunan värit ovat keltainen, punainen, vihreä, valkoinen ja musta, mutta keltainen väri on hallitseva tehden siitä lähes auringon näköisen. Vaakunan yläosasta löytyy teksti malagassin kielellä teksti REPOBLIKAN'I MADAGASIKARA mikä tarkoittaa Madagaskarin tasavaltaa ja alaosassa on teksti TANINDRAZANA - FAHAFAHANA - FANDROSOANA, joka tarkoittaa kotimaa-vapaus-kehitys. Nykyinen vaakuna on ollut käytössä vuodesta 1998 lähtien.
Korkeasaaren eläintarha
Luonnon- ja eläintensuojelu
Korkeasaari on myös Kansainvälisen luonnonsuojeluliiton (IUCN) jäsen.
Musiikki ja televisio
Näyttelijä Elina Salo levytti vuonna 1979 eläintarhasta kertovan lastenlaulun ”Lähdetään Korkeasaareen”. Myös PMMP on levyttänyt "Korkeasaari"-nimisen kappaleen.
Robert K. Merton
Merton loi huomattavan uran Columbian yliopiston professorina ja sai vuonna 1994 Yhdysvaltain presidentin myöntämän National Medal of Science -palkinnon. Taloustieteen Nobel-palkittu Robert C. Merton on hänen poikansa.
Liedon Säästöpankki
Pankin perusti vuonna 1895 Liedon Nuorisoseura. Vuonna 2019 pankin tase oli 1084,5 miljoonaa euroa, talletukset 776,9 miljoonaa euroa, luotot sisältäen välitetyt luotot 1095,1 miljoonaa euroa. Vakavaraisuusprosentti oli 23 %, liikevoitto 12,9 miljoonaa euroa.
Vaçe Zela
pienoiskuva|Vaçe Zela vuonna 1972. Vaçe Zela (7. huhtikuuta 1939 Lushnjë – 6. helmikuuta 2014 Basel, Sveitsi ) oli albanialainen laulaja. Hän aloitti uransa vuonna 1962 ja voitti ensimmäisen Festivali i Këngësin; myöhemmin hän voitti samaisen kilpailun vielä yhdeksän kertaa. Zela sai Albanian ansioituneen taiteilijan arvonimen vuonna 1973, ja vuonna 1977 hänestä tuli Albanian kansantaiteilija. Presidentti Alfred Moisiu myönsi hänelle vuonna 2002 Urdhri Nderi i Kombit -tunnustuksen.
Matti Peltonen (historiantutkija)
Peltonen valmistui ylioppilaaksi vuonna 1971, valtiotieteiden kandidaatiksi 1979 ja lisensiaatiksi 1986. Hän väitteli tohtoriksi vuonna 1992.
Pölypilleri
Levy sisältää akustisia kappaleita, joista useimpien kesto on 1–2 minuuttia. Suurin osa sanoituksista on melko surrealistisia.
Bad Muskau
Historia
Muskau perustettiin 1200-luvulla ja ensimmäinen maininta kaupungista on vuodelta 1249. Muskaun kreivikunta oli Pyhän saksalais-roomalaisen keisarikunnan suurin. Vuoteen 1815 Muskau kuului Saksin vaaliruhtinaan alaisuuteen ja vuoden 1815 jälkeen Preussin valtakuntaan.
Tuomas Pöysti
Kritiikki
Oikeuskansleria on kritisoitu myös siitä, että Pöystin ja Anne Bernerin välistä viestinvaihtoa salattiin Ylen toimittajan sitä kysyessä. Viestittely liittyi Bernerin siirtymiseen liikenne- ja viestintäministerin paikalta ruotsalaisen Skandinaviska Enskilda Banken -pankin hallitukseen vuonna 2019 ja hänen edellytyksiinsä jatkaa ministerinä siirtymän aikana. Viestittely julkaistiin, kun Korkein hallinto-oikeus linjasi 1.11.2021 salauksen olleen lainvastainen.
Käpylinnut
Käpylinnut elävät pohjoisella pallonpuoliskolla. Ne ovat vaelluslintuja, jotka liikkuvat havupuiden siemensatojen mukaan. Ne pesivät jo kevättalvella tai varhain keväällä ennen siementen karisemista. Varsinkin pikkukäpylintu saattaa joskus pesiä mihin aikaan vuodesta tahansa. Paksuseinäinen pesä on puussa. Munia on 3–6 ja vain naaras hautoo. Koiras käy ruokkimassa hautovaa naarasta. Poikasia hoitavat molemmat emot.
Gunnar Lindqvist
Gunnar Isak Lindqvist oli suomalainen jääkärivääpeli ja Viron armeijan yliluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä rykmentin viestiupseerina ja Viron vapaussotaan pataljoonan komentajana. Hän palveli elämänsä aikana kolmen valtion armeijoita ja oli kuuden sodan veteraani. 1930- ja 1940-luvuilla Lindqvist toimi useissa kansallissosialistisissa pienryhmissä.
Otto Ylirisku
Ylirisku valmistui kadettikoulusta 1939 ja sodan jälkeen Sotakorkeakoulusta 1950. Upseerinuransa alussa hän toimi 2. prikaatissa nuorempana upseerina 1939–1940 sekä 11. prikaatissa adjutanttina 1940–1941. Jatkosodassa hän toimi JR 11:ssä ja täydennyspataljoona 13:ssa muun muassa komppanianpäällikkönä 1941–1944. Sittemmin 1945–1948 hän toimi 1. divisioonan esikunnassa toimistoupseerina sekä Jyväskylän sotilaspiirin esikunnassa 1951–1953. Ylirisku opetti taktiikkaa Sotakorkeakoulussa 1954–1958, minkä jälkeen hän komensi Pohjanmaan jääkäripataljoonaa 1958–1963. Pääesikunnassa hän toimi jalkaväkiosaston päällikkönä 1963–1966 ja jalkaväen tarkastajana 1966–1970. Rajavartiolaitoksen päällikkönä Ylirisku toimii 1970–1975.
Gunnar Lindqvist
Talvi- ja jatkosota
Lindqvist oli ollut 1930-luvulta alkaen merkittävä vaikuttaja Suomen kansallissosialistien piireissä ja hänellä oli hyvät suhteet natsi-Saksan tiedusteluelimiin. Hän toimi syksyllä 1940 perustetun Suomen ruotsinkielisen natsijärjestön Samfundet Folkgemenskapin sihteerinä ja tosiasiallisena johtajana. Hän oli aktiivisesti värväämässä suomalaisia vapaaehtoiseen Waffen-SS-pataljoonaan. Lindqvist värväsi ainakin 111 miestä, joista 54 päätyi pataljoonaan. Hänen henkilökohtaisesti värväämiään SS-miehiä olivat muun muassa Unto Boman, Sakari Lappi-Seppälä ja Lauri Törni. Lindqvist oli vuonna 1942 kansallissosialistista ideologiaa edustaneen Siniristi-järjestön varapuheenjohtajana. Suomen katkaistua suhteensa Saksaan 2. syyskuuta 1944 Lindqvist kuului niihin kahdeksaan vaarallisen saksalaismielisenä pidettyyn henkilöön, jotka Valtiollinen poliisi vangitsi välittömästi turvasäilöön. Hänet vapautettiin parin viikon kuluttua sillä ehdolla, ettei hän poistuisi kotipaikkakunnakseen määrätystä Kärkölästä. Hän kuitenkin pakeni vielä syyskuun aikana tarkoituksenaan päästä Saksaan, mutta jäi kiinni Ruotsissa ja joutui siellä internoiduksi.
Autopale
Autopale oli vuosina 1967–2019 toiminut, autokauppaa harjoittanut yritys. Yrityksen päätoimipaikka oli Jyväskylä, mutta sen myymälöitä oli myös Jämsässä, Keuruulla ja Äänekoskella. Yhtiö oli Nissanin, Chryslerin, Dodgen, Hyundain ja Jeepin valtuutettu jälleenmyyjä Keski-Suomessa. Autopale oli Suomen toiseksi pitkäaikaisin Nissan-edustaja ja yksi maan suurimmista merkin kauppiaista. Hallituksen puheenjohtaja Pentti Rossi osti yhtiön vuonna 1987. Vuonna 2008 yhtiön liikevaihto oli 17,6 miljoonaa euroa. Autopale lopetti toimintansa vuonna 2019, ja ennen lopettamistaan Autopale edusti myös Mitsubishiä.
Tallulah Bankhead
Ura
Kymmenen vuotta myöhemmin Bankhead sai osan Alfred Hitchcockin elokuvasta Pelastusvene. Tätä pidetään hänen parhaana suorituksenaan valkokankaalla.
Heikki Väänänen (kirkonrakentaja)
thumb|250px|Utajärven kirkko (1762) thumb|250px|Kiimingin kirkon kellotapuli (1777)
Lössi
Etenkin jääkaudella oli laajoja lössiaroja.
Joitain Pohjois-Karjalan lössiä muistuttavia maita sanotaan pölymaiksi; niissä aineksen hiukkaskoko on suurempi kuin Keski-Euroopan lössialueilla, ja Suomen pölymaat ovat melko kalkkiköyhiä.
Jeronimo Gil
Yksityiselämä
Gil ja Dager ovat edelleen naimisissa.
Sensualismi
Sensualismi (, 'aisti') on filosofinen tietoteorian suuntaus ja yksi empirismin muoto. Sen mukaan aistihavainnot ovat kaikkein tärkeimpiä tiedon saamisessa tai jopa ainoa tiedonlähde. Sensualismi on lähellä empirismiä.
Capiton kylpylä
Kylpylä sijaitsi Delfinionin ja Eudemoksen gymnasionin välissä itään Miletoksen Pohjoisesta agorasta. Sen koko oli noin 96 × 40 metriä. Rakennuskokonaisuuden länsiosassa oli palaistra, jonka koko oli noin 39 × 40 metriä. Sitä ympäröi pohjois-, länsi- ja eteläsivulta kaksikerroksinen joonialaista tyyliä edustanut stoa eli pylväshalli, kun taas itäsivulta oli uima-allas. Rakennuskokonaisuuden itäosassa eli palaistran itäpuolella sijaitsi kolmilaivainen kylpylärakennus. Tärkein oli keskimmäinen laiva, jossa sijaitsivat apodyterium eli vaatteidenvaihtoaula sekä tepidarium eli lämpimien kylpyjen osasto ja caldarium eli kuumien kylpyjen osasto.
Valev Uibopuu
Valev Uibopuu (19. lokakuuta 1913 Vana-Antsla, Võrumaa – 18. maaliskuuta 1997 Lund, Ruotsi) oli virolainen kirjailija ja toimittaja. Uibopuu työskenteli toimittajana, mutta pakeni 1943 saksalaismiehityksen aikana Suomeen ja edelleen 1944 Ruotsiin. Häntä pidetään sukupolvensa merkittävimpiin kuuluvana kirjailijana, realistina ja psykologisena tarkkailijana. Ruotsissa hän oli jonkin aikaa toimittajana, mutta aloitti sitten kustannusliike Eesti Kirjanike Kooperatiivin johtotehtävissä. Vuodesta 1971 hän oli Lundin yliopistossa lehtorina ja hoiti professorin virkaa.
Heikki Väänänen
Heikki Väänänen voi tarkoittaa ainakin seuraavia henkilöitä:
Toyota RAV4 EV
Öljy-yhtiöiden vaikutus auton valmistukseen
Vuosina 2004-2010 ei valmistettu lainkaan RAV4 EV-autoja, sillä Toyota aikoi jatkaa ensimmäisen sukupolven valmistusta seuraavaan saakka. Autoja ei voitu kuitenkaan tehdä, sillä niissä tarvittavia EV95-akkuja ei enää saanut valmistaa.
Gregor Mendel
Mendelin vanhempien nimet olivat Anton ja Rosine. Mendel oli perheensä keskimmäinen lapsi ja hänellä oli kaksi sisarta, isosisko Veronika ja pikkusisko Theresia. Nuoruudessaan Mendel sairasteli paljon ja hänellä oli taloudellisia vaikeuksia opintojensa rahoittamisessa. Nuorempi sisar Theresia tuki Mendeliä antamalla hänelle myötäjäisensä. Myöhemmin Mendel auttoi rahallisesti sisarensa kolmea poikaa, joista kaksi opiskeli lääkäriksi.
Villi kortti (televisiosarja)
Ohjelmassa suoritetaan erilaisia tehtäviä, joiden päätteeksi joka jaksossa vaihtuva tuomarikolmikko ilmaisee korteillaan, minkä väriselle joukkueelle pisteet heidän mielestään kuuluisivat. Eniten pisteitä ohjelman lopuksi saavuttanut joukkue voittaa.
Rosonajoki
Rosonajoen varsilla on asunut ortodoksisia inkerikkoja ja luterilaisia inkerinsuomalaisia. Tarton rauhan jälkeen osa alueesta kuului Viron Inkeriin.
Louise Mushikiwabo
Mushikiwabon veli Lando Ndasingwa oli ainoa tutsiministeri viimeisessä Juvénal Habyarimanan hallituksessa; hänet surmattiin Ruandan kansanmurhan alussa vuonna 1994.
Pesäpallon miesten Mestaruussarjan kausi 1979
Putoamissarja
Sarjasta putosivat Vimpelin Veto, Kauhajoen Karhu ja Vähänkyrön Viesti. Tilalle nousivat Suomensarjan lohkovoittajat Siilinjärven Ponnistus, Iin Urheilijat ja Ikaalisten Tarmo.
Paikallisagenda
Toteutus
Paikallishallinnon tasolla toimintaohjelmassa nostettiin tärkeälle sijalle kestävä paikalliskehitys; sen tavoitteena on ekologisten, taloudellisten, kulttuuristen ja yhteiskunnallisten näkökulmien paikallinen yhteensovittaminen. Paikallisagenda voi sisältää toimenpiteitä, jotka koskevat esimerkiksi yleiskaavaa, pyöräteitä, kestävän kehityksen opetussuunnitelmia, yritysten ympäristöohjelmia, kävelykatuja, energiansäästötalkoita, julkisen liikenteen edistämistä, kunnan ympäristöjohtamisjärjestelmä, paikallisten elinkeinojen kehittämistä tai uusiutuvien energianlähteiden käyttöönottoa. Paikallisagenda on koko kunnan yhteinen näkemys ja tavoite. Työhön tarvitaan mukaan kuntalaisia, yrityksiä, järjestöjä, jne. Tavoitteena on avoin ja keskusteleva toimintatapa, jonka tuloksena yhteisesti asetetut tavoitteet saavutetaan. Vaikka päävastuu paikallisagendan läpiviennistä on kunnanhallinnolla, se on haaste kaikille kuntalaisille ja yhteisöille.
Downton Abbey
Downton Abbey on brittiläinen televisiosarja, jonka on luonut ja käsikirjoittanut Oscar-palkittu Julian Fellowes. Sarja sijoittuu kuvitteelliseen Downton Abbeyn kartanoon Pohjois-Yorkshiressa edvardiaaniseen aikaan, ja siinä seurataan Crawleyn aatelissuvun sekä heidän palvelijoidensa elämää vuosina 1912–1926. Sarjassa sivutaan monia merkittäviä historiallisia tapahtumia, kuten RMS Titanicin uppoamista, ensimmäistä maailmansotaa, espanjantauti-pandemiaa, sotien välistä aikaa ja Irlannin vapaussotaa.
Tyyli
vasen|pienoiskuva|175x175px|Downton Abbeyn tyyli. Hahmojen päällä nähtyjen asujen tuli kuvata sekä kyseistä aikakautta sekä hahmon statusta. Yläkerran puvustuksessa oli mahdollista kuvata myös hahmon luonnetta ja vaatemakua. Kolmannes sarjan puvuista tehtiin alusta asti, mutta moni sarjassa nähdyistä asuista oli vuokrattu ja uudelleen ommeltu tai värjätty. Esimerkiksi Lady Edithin maanviljelykohtauksissa nähdyn housupuvun paita oli Meryl Streepin yllä elokuvassa Minun Afrikkani. Ainoa aito edvardiaanisen ajan asu nähtiin keittiöpiika Daisyn yllä sarjan toisella kaudella. Joitakin sarjassa nähtyjä asuja ei saanut pestä, jotta ne näyttäisivät mahdollisimman aidoilta. Tämän takia vaatteisiin ommeltiin kainaloihin kangaspaikat, jotka pestiin ja ommeltiin takaisin pukuihin.
Synkroninen verkko-opetus
Synkronisen verkko-opetuksen vastakohta on asynkroninen verkko-opetus.
Hardcore Superstar
Yhtye julkaisi esikoisalbuminsa It's Only Rock 'n' Roll vuonna 1998.
Planckin laki
Sähkömagneettisen säteilyn energiatiheys aallonpituuden yksikköä kohti on Planckin lain mukaisesti
Planckin lain johtaminen
Planckin lain johtaminen etenee samalla tavalla kuin Rayleigh-Jeansin lain johtaminen, mutta energia on kvantittunut. Tällä vältetään ultraviolettikatastrofi ja mustan kappaleen kokonaissäteilyteho on äärellinen.
Jokainen kombinaatio (l, m, n) on itsenäinen systeemin moodi.
Pohjatutkimus
Varsinaiset pohjatutkimukset
Hankittavilla tiedoilla on pystyttävä laskemaan kantavuus-, painuma- ja maanpainelaskuja. Ne edellyttävät puolestaan tietoja, joista ne voidaan päätellä tilavuuspainoja, kitkakulmia, leikkauslujuuksia, painumaparametrejä jne. Pohjamaan routivuus on myös pystyttävä päättelemään. Maaperän vedenläpäisevyydestä on saatava käsitys. Siirryttäessä paaluperustuksiin on pystyttävä arvioimaan paalujen upotussyvyyksiä, nurjahdusvaaraa, paalun alapään liukumavaaraa ja onko esimerkiksi kiviä estämässä paalujen upotusta. Oleellista on myös selvittää pitääkö ko. paikalla varautua radonin torjuntaan tai onko syytä epäillä maaperän sisältävän pilaantuneita maita.
Kuwaitin kansainvälinen lentoasema
Kuwaitin kansainvälinen lentoasema (IATA: KWI, ICAO: OKBK) on Kuwaitissa sijaitseva kansainvälinen lentoasema. Se on kansallisen lentoyhtiö Kuwait Airwaysin pääpaikka.
Kirgisian tasavallan historia
Maaliskuussa 1991 88,7 % kirgisialaisista äänesti Neuvostoliitossa pysymisen puolesta. Neuvostoliiton vallankaappauksen jälkeen elokuussa 1991 presidentti Askar Akajev ja varapresidentti German Kuznetsov kuitenkin erosivat kommunistisesta puolueesta, jonka koko johto erosi, ja korkein neuvosto julisti tasavallan itsenäiseksi. Akajev valittiin presidentiksi ilman vastaehdokkaita lokakuussa 1991 ja uudelleen 1995.
Onni Kyrö
Onni Kyrö (18. lokakuuta 1911 Harjavalta – 11. huhtikuuta 1937 Hannover) oli suomalainen ratamoottoripyöräilijä, joka oli yksi ensimmäisistä suomalaisista tehdaskuljettajista. Kyrö kuoli kilpailussa sattuneessa onnettomuudessa huhtikuussa 1937. Hän oli ensimmäinen kilparadoilla surmansa saanut suomalainen moottoripyöräilijä.
Ketokylmänkukka
Elinympäristö
Salon esiintymispaikassaan lännenkylmänkukka kasvoi hiekkapohjaisella mäntykankaalla pienellä aukiolla kärrytien varressa. Suomea lähimmät nykyiset kasvupaikat Ruotsissa ovat kuivia törmiä, laidunniittyjä ja hiekkaisia rantoja.
LMDS
LMDS (Local Multipoint Distribution Service) on nopeiden radioverkkojen teknologia, jossa yhteys ääni- ja internet-palveluiden sekä pienten ja keskikokoisten yritysten ja asuinrakennusten välillä muodostetaan mikroaalloilla. Yhteys on siis erittäin nopea langaton laajakaista, jonka kantavuus on muutamia kilometrejä. Taajuudet USA:ssa ovat 27.5 GHz-31.3 GHz välissä (tarkemmin 27.5 GHz-28.35 GHz, 29.1 GHz-29.25 GHz, 31.075 GHz-31.225 GHz, 31 GHz, 31.225 GHz-31.3 GHz). Euroopassa LMDS toimii 40 GHz taajuudella. Kaistan teoreettiseksi nopeudeksi on annettu 1.5 Gbit/s alavirtaan ja 200 Mbit/s ylävirtaan. Käytännössä nopeudet jäävät kuitenkin paljon alhaisemmiksi. L (local) - viittaa signaalin peittoalueeseen, joka on korkeimmillaan Euroopan taajuuksilla noin 10 km.
Kaarle Tapper
Kaarle Tapper (s. 19. syyskuuta 1995 Helsinki) on suomalainen kilpapurjehtija, joka edustaa Helsingfors Segelklubbia. Tapper kilpailee ILCA 7 -luokassa (entinen Laser Standard).
Neidonkenkä
Ulkonäkö ja koko
250px|thumb|left|Neidonkengän Pohjois-Amerikassa kasvava muoto. Neidonkengän kukka nousee 10–20 cm pitkän varren päähän. Varren tyvi on sipulinmuotoinen mukula. Kasvin ainoa lehti on ruodillinen, selväsuoninen ja pitkittäispoimuinen. Muodoltaan se on soikea tai pyöreähkö. Lehti on yläpinnaltaan tummanvihreä, alapinnaltaan sinipunertava. Lehti talvehtii vihreänä. Neidonkengän ainoa kukka on näyttävä, halkaisijaltaan 3–4 cm. Sen alin terälehti, labellum eli huuli muodostaa kelta-punakirjavan "tohvelin", jonka pohjalla on kaksi medetöntä valekannusta. Muut terälehdet tekevät vaaleanpunaiset "kruunun" tohveliosan päälle. Kukka on vaniljantuoksuinen. Kukinta-aika on touko-kesäkuussa. Pölytys tapahtuu kimalaisten, pääasiassa kuningatarten, avustuksella, mutta kypsiä kotia tavataan vain harvoin. Neidonkenkä on täysin riippuvainen yhteiselämästä sienen kanssa.
Crimson Thorn
Historia
Dave Quastin lähdettyä yhtyeestä Kevin Sundberg liittyi rumpaliksi ja yhtyeen musiikkityyli vaihtui death metaliin ja grindcoreen. Crimson Thorn sai levytyssopimuksen Atomic Records -levy-yhtiöllä ja julkaisi debyyttialbuminsa Unearthedin vuonna 1994. Myöhemmin R.E.X. Records julkaisi albumin uudelleen. Paul Jongeward lähti yhtyeestä ja hänen tilalleen tuli Andy Kopesky ennen kuin Crimson Thorn julkaisi toisen albuminsa Dissectionin (1997) Morphine Recordsilla. Suomalainen Little Rose Productions julkaisi sen uudelleen vuonna 1999.
Harri Lehtonen
Harri Lehtonen -nimisiä henkilöitä ovat:
DuPont
2000-luku
Länsi-Virginiassa Yhdysvalloissa DuPontin teflontehdas sai luvan laskea saastuneen, kemikaaleja sisältävän jätevetensä suoraan juomaveteen. Sen seurauksena tapahtui yksi pahimmista ympäristökatastrofeista ihmiskunnan historiassa.
Kemikaalia on Yhdysvalloissa laskettu juomaveteen. Siitä on tullut päästöjä tehtaiden savupiipuista ja sitä on käytetty vuosikymmenien ajan lukemattomiin kuluttajatuotteisiin – kuten pinnoitteet, likaa hylkivät matot, vettä hylkivät vaatteet, ruokien pakkaukset ja kääreet sekä hammaslanka.
Talaat pašša
Mehmed Talaat pašša (1. syyskuuta 1874 Adrianopoli, Osmanien valtakunta – 15. maaliskuuta 1921 Berliini, Saksa) oli turkkilainen poliitikko, joka kuului nuorturkkilaisten johtajiin ja toimi vuosina 1917–1918 Osmanien valtakunnan suurvisiirinä. Talaat oli yksi valtakunnan hallituksen johtajista koko ensimmäisen maailmansodan ajan ja toimi sisäministerinä vuosina 1909–1911 ja 1913–1917. Häntä on syytetty armenialaisten kansanmurhasta, sillä hän antoi määräyksen armenialaisten pakkosiirtämisestä. Hän sai sodan jälkeen poissaolevana kuolemantuomion, ja armenialainen Soghomon Tehlirian murhasi hänet vuonna 1921.
Varhainen elämä ja perhetausta
Mehmed Talaat syntyi pomakki- ja romanitaustaiseen perheeseen vuonna 1874 Kărdžalissa Adrianopolin maakunnassa. Hänen isänsä oli nuorempi virkamies, joka työskenteli Osmanien valtakunnan hallinnossa ja oli kotoisin Bulgarian vuoristoisesta kaakkoiskulmassa. Talaat pyrki aluksi sotilasuralle, mutta hän joutui lähtemään Adrianopolin sotilaspoikakoulusta ilman todistusta jouduttuaan konfliktiin opettajana toimineen upseerin kanssa. Hän oli jonkin aikaa turkin kielen opettajana Alliance Israélite Universellessä, joka oli Adrianopolin juutalaisyhteisön ylläpitämä koulu. Isänsä kuoltua Talaat siirtyi posti- ja lennätinlaitoksen palvelukseen Adrianopolissa. Hänet pidätettiin vuonna 1895 vaarallisesta poliittisesta toiminnasta syytettynä ja hän pysyi vangittuna kaksi vuotta, minkä jälkeen hän vapautui sulttaanin antamalla yleisellä armahduksella ja hänet karkotettiin Salonikiin.
Poliittinen ura
Vuosina 1898–1908 Talaat työskenteli Salonikin posti- ja lennätintoimistossa, kohoten vuonna 1903 sen pääsihteeriksi. Hän liittyi tänä aikana nuorturkkilaisiin ja vapaamuurareihin, ja opiskeli jonkin aikaa lakitiedettä. Hän perusti vuonna 1906 ystävineen poliittisen seuran, joka sulautui yhtenäisyyden ja edistyksen komiteaan eli nuorturkkilaisen liikkeen salaiseen johtoon. Tämän paljastuttua hänet erotettiin virastaan postilaitoksessa vuonna 1908. Paikallinen käskynhaltija Hussein Hilmi pašša pelasti hänet uudelta karkotukselta ja järjesti hänelle toimen yksityiskoulun johtajana Salonikissa. Samana vuonna tapahtuneen nuorturkkilaisten vallankumouksen seurauksena Talaat valittiin Adrianopolin edustajana parlamenttiin, ja joulukuussa 1908 parlamentin varapuhemieheksi. Elokuussa 1909 hänet nimitettiin Hussein Hilmi paššan hallituksen sisäministeriksi nuorturkkilaisten vaatimuksesta eronneen Mehmed Ferid paššan tilalle. Talaatilla oli keskeinen rooli sulttaani Abdul Hamid II:n syrjäyttämisessä. Hän joutui jättämään sisäministerin paikan helmikuussa 1911 hallituksen sisäisten kiistojen seurauksena.
Fremont (Yolon piirikunta)
thumb|Fremont Kalifornian kartalla.
Ediel
Ediel Nordic Forumin käytäntöihin perustuen EDIFACT-standardien mukaisten sanomien käyttö Suomen sähkömarkkinoilla on määritelty Energiateollisuuden ohjeessa. Sanomat perustuvat Nordic Ediel Forumin laatimaan –dokumentaation kansalliseen versioon 2.4 A.
Jyväskylän asukkaiden paikallisagenda
JAPA ry toteuttaa erilaisia hankkeita, kampanjoita ja projekteja, joiden tavoitteena on ollut kestävän kehityksen konkreettinen edistäminen. Yhdistys panostaa yhteistyöhön alueen asukasyhdistysten ja Jyväskylän kaupungin kanssa, sekä seutukunnalliseen toimintaan.
Pirttijärvi (Ylöjärvi)
Maantieto
Rannoilla sijaitsee melko runsaasti vapaa-ajan asuntoja, joille pääsee metsäautoteitä pitkin Majanmaankulman kautta yhdystieltä 2773. Tampere–Seinäjoki-rata ohittaa järven lounaiskulman rantaa viistäen.
Ylikorpraali
thumb|[[Bundeswehrin ylikorpraalin sotilasarvomerkki ]] thumb|[[Saksan laivaston ylikorpraalin sotilasarvomerkki ]]
Ylikorpraali on pääasiassa saksalainen sotilasarvo. Obergefreiter eli ylikorpraali (vanh. suom. ylijefreitteri) on käytössä Bundeswehrissä ja Sveitsin armeijassa. Lisäksi se on käytössä Ranskan armeijassa nimellä caporal-chef ("päällikkökorpraali"). Sen korkeampi muoto on caporal-chef de première classe eli 1. luokan ylikorpraali. . Ylikorpraalin arvon historia ulottuu 1800-luvulle.
1990-luku
Maailmanpolitiikka
pienois|[[Neuvostoliitto hajosi vuonna 1991.]] Vuosikymmenen suurin maailmanpolitiikan muutos oli Neuvostoliiton ja sen itäblokin romahdus 1991. Kylmä sota päättyi ja Yhdysvallat jäi ainoaksi supervallaksi ja otti ”maailmanpoliisin” -roolin. Entisissä itäblokin maissa pidettiin 1990-luvulla ensimmäiset vapaat vaalit moneen vuosikymmeneen.
Eurooppa
Vuonna 1991 Saksassa alkoivat oikeudenkäynnit Erich Honeckeria ja muita Saksan demokraattisen tasavallan johtajia vastaan länteen pyrkineiden itäsaksalaisten pakolaisten surmaamisesta. Honeckerin osalta oikeudenkäynti lopetettiin pian hänen sairautensa vuoksi, mutta hänen seuraajansa Egon Krenz tuomittiin vuonna 1997 vankeuteen.
Lähi-itä
pienois|[[Persianlahden sota.]] Yksi seuratuimmista sodista maailmalla oli 1990–1991 käyty Persianlahden sota, jossa Yhdysvallat liittolaisineen vapauttivat Irakin miehittämän Kuwaitin. Muualla Lähi-idässä sen sijaan alkoi rauhanprosessi. Pohjois-Jemen ja Etelä-Jemen yhdistyivät 1990.
Entisen Neuvostoliiton alue
Etelä-Ossetian sodassa 1991–1992 Georgian maakunta Etelä-Ossetia kapinoi Georgiaa vastaan.
Aasia
Taliban taisteli vallasta Afganistanissa koko 1990-luvun, ja hallitsi suurinta osaa maasta 1996 lähtien syrjäytettyään ja murhattuaan maan johtajan Najibullahin.
Pohjois- ja Etelä-Amerikka
Kenraali Raoul Cedrasin johtama sotilasjuntta syrjäytti Haitin presidentin Jean-Bertrand Aristiden virastaan syksyllä 1991. Yhdysvallat pakotti sotilashallituksen luopumaan vallasta vuonna 1994, jolloin Aristide palasi presidentin virkaan.
Tiede ja tekniikka
1990-luvulla myös ensimmäiset digitaalikamerat ja DVD-soittimet tulivat markkinoille. Bensiiniautojen katalysaattorit tulivat pakollisiksi EU-maissa vuonna 1992.
Musiikki
Myös teknomusiikki ja elektroninen tanssimusiikki oli suosittua. Trance-vaikutteista musiikkia edustivat Moby, The Chemical Brothers ja The Prodigy, eurodancea 2 Unlimited ja Dr. Alban. 1990-luvulla tapahtui myös poikabändibuumi. Tunnetuimpia poikabändejä olivat Backstreet Boys ja Take That. Näiden ohella nuorten suosioon tulivat useat tyttöbändit, joista Spice Girls oli suurmenestys ja ilmiö.
Monet heavy metal -yhtyeet menestyivät, kuten Metallica, Pantera ja Rammstein. Monia metallin alalajeja syntyi, esimerkiksi black metal. Rage Against the Machine ja Red Hot Chili Peppers olivat funk-vaikutteisen rockin ja metallin edelläkävijöitä. Yhdysvalloissa countrymusiikista tuli osa valtavirtaa, menestyneimpinä muusikoina Garth Brooks ja Shania Twain. Myös hip hop -kulttuuri kukoisti: sen tärkeimpiä edustajia olivat Public Enemy, Tupac Shakur, The Notorious B.I.G., N.W.A ja Cypress Hill. R&B-artisteista menestyneimpiä olivat Mariah Carey ja Janet Jackson. Merkittävä latinalaisen musiikin artisti Yhdysvalloissa oli nuorena kuollut Selena.
Elokuva
1990-luvun ylivoimaisesti tuottavin elokuva on Titanic, joka julkaistiin vuonna 1997. Muita runsaasti tuottaneita elokuvia olivat muun muassa Terminator 2 (1991), Jurassic Park (1993), Forrest Gump (1994), Independence day (1996), Men in Black (1997), Kuudes aisti (1999) ja Tähtien sota: Episodi I – Pimeä uhka (1999).
Urheilu
Kesäolympialaiset järjestettiin vuonna 1992 Barcelonassa ja 1996 Atlantassa. Talviolympialaiset järjestettiin vuonna 1992 Albertvillessä, 1994 Lillehammerissa ja 1998 Naganossa.
Petrus Laurbecchius
Petrus Laurbecchius, Petter Becchius (1628–1705 ) oli ruotsalaissyntyinen teologi, joka kohosi Turun akatemian professoriksi ja lopulta Viipurin piispaksi. Viipurin piispana Laurbecchius toimi vuodesta 1696 kuolemaansa asti.
Opiskelu
Laurbecchius opiskeli yhdeksän vuotta Turun akatemiassa, jossa hänet promovoitiin priimuksena 1661. Hänen maisterinväitöskirjansa oli matematiikan professori Kexleruksen johdolla valmistettu esitys ympyrän neliöinnistä ja maailman oikeasta anti-kopernisesta systeemistä. Laurbecchius toimi vuodesta 1666 akatemian kirjastonhoitajana ja 1668 matematiikan ylimääräisenä professorina. 1673 häneltä ilmestyi aritmetiikan oppikirja Arithmetica generalis. Jumaluusopin ylimääräisenä professorina hän toimi vuodesta 1688.
Laurbecchiuksen runoutta koskeva kirjallinen tuotanto
Laurbecchius oli myös toimelias käytännön runoilija. Hänen tiedetään kirjoittaneen lähes kolmekymmentä tilapäisrunoa, yhtä kreikankielistä lukuun ottamatta kaikki latinan kielellä laadittuja. Suurimmaksi osaksi runot liittyivät hautajaisiin, vaikka joukossa oli myös muutama hää-ja onnitteluruno. Lisäksi hän tuotti kirjastonhoitajakautenaan 75 iskevää anakreonisäettä (juoma- ja rakkauslaulu), joiden ajatuksellista sisältöä on arvioitu vähäiseksi.
Kuwait Airways
Laivasto
thumb|Kuwait Airwaysin Airbus A320neo. thumb|Kuwait Airwaysin Airbus A330-800 laskeutumassa [[Frankfurt am Mainin lentoasema|Frankfurt am Mainin lentoasemalle.]] thumb|Kuwait Airwaysin Boeing 777-300ER. Laivaston keski-ikä maaliskuussa 2023 on 5,4 vuotta.
Synnöve
Suomessa nimi Synnöve on vuoden 2019 loppuun mennessä annettu 1386 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Synnöven nimipäivä on 2. syyskuuta.
Command & Conquer: Red Alert 3: Uprising
Commander's Challenge
Commander's Challenge on uudenlainen pelimuoto, joka vähän muistuttaa Command & Conquer: Generals Zero Hourissa olevaa pelimuotoa General's Challenge. Pelaaja käy läpi 50 erilaista tehtävää, jossa jokaisessa on jonkinlainen erikoisolosuhde, joka vaikuttaa tehtävän peluuseen, esim. yhdessä tehtävässä taivaalta putoaa satelliittiromua loputtomiin. Pelaajalla on käytössään kaikki kolme puoluetta, mutta hän voi käyttää vain yhtä puoluetta tehtävässä, ellei tehtävässä ole erikoisolosuhdetta, joka antaa mahdollisuuden kaikkiin puolueisiin tehtävissä. Aluksi pelaajalla on käytössä vain perusyksiköt, mutta suoritettuaan tehtävän pelaaja saa uusia yksiköitä käyttöönsä.
Marne-la-Vallée
Useimmat kaupungin taajamista sijaitsevat RER A4 -junalinjan varrella. Ranskan merkittävin TGV-risteysasema sijaitsee Marne-la-Valléessa, josta on päivittäiset yhteyden muun muassa Lontooseen, Brysseliin ja Strasbourgiin.
Profetia
Profetia on suomen kielessä jumalallinen ilmoitus tai ennustus. Profetia-sanaperhe on alkujaan peräisin klassisesta kreikan kielestä, missä sen käyttö painottui jumalalliselle alueelle. Profetia on jumalien tahdon tulkintaa, profetoiminen on jumalien tulkkina toimimista ja profeetta on siihen erikoistunut henkilö. Raamattu esittää profetoimisen yhtenä Pyhän Hengen armolahjoista (esim. Room. 12:6).
Howie Meeker
Vuonna 1998 Meeker voitti Foster Hewitt -palkinnon sekä valittiin Hockey Hall of Fameen.
Hyperbolinen geometria
Kolmiot
tai
Kedrovyi
Vuonna 1982 paikalle perustettiin öljynporaajien asutus, josta vuonna 1987 tuli kaupunki. Kedrovyi on Pudinon öljyn- ja kaasuntuotantoalueen keskus. Kaupungissa on lentokenttä, mutta ympärivuotinen maantieyhteys on vasta rakenteilla. Kendrovoon idästä johtava maantieyhteys on suurelta osin savipohjainen ja liikennöitävissä parhaiten kesäkautena. Sateiden jälkeen tie voi olla erittäin huonokuntoinen. Kaupungin läheisyydessä tietä on vahvistettu betonilaatoin.
Denis Vrain-Lucas
Vapauduttuaan vankeudesta Vrain-Lucas valmisti vielä lisää väärennöksiä, ja lopulta hänet tuomittiin uudestaan, tällä kertaa kolmen vuoden vankeuteen. Sen jälkeen hän ei enää esiintynyt julkisuudessa.
Oulujärvi
Saaret
Järvessä on laskettu olevan 667 saarta. Niistä suurin on Ärjänselän ja Niskanselän toisistaan erottava Manamansalo (7 507 ha), joka on suurimmaksi osaksi hiekkakangasta ja sen vuoksi hiekkarantojen ympäröimä. Toiseksi suurin Käkisaari (2 035 ha), joka oli aikaisemmin niemi ja joka on ”irrotettu” mantereesta Kaivosojan kanavalla veneilyn helpottamiseksi. Näin on toimittu myös Neulaniemellä. Näitä kolmea saarta ei sisällytetä seuraaviin tilastoihin. Muiden saarten yhteispinta-ala on 2 117 hehtaaria, mikä on noin 2,3 % järven kokonaispinta-alasta. Muista saarista viisi ovat yli neliökilometrin suurisia, 125 yli hehtaarin suurisia, 526 yli aarin ja loput 11 ovat alle aarin kokoisia. Kun tarkastellaan saaria järvenosien mukaisesti, antaa ympäristöhallinnon viranomaiset seuraavanlaisia tuloksia.
Rannat ja asutus
Paltaselän rantaviivan pituus on 284 kilometriä, josta järvenosan saarten rantaviivan yhteispituus on 91 kilometriä. Paltanjärven lahdelmassa, joka muuttuu Kajaaninjoeksi, sijaitsee Kajaani. lahden suulla sijaitsevat Pappilanniemen ja Sutelanperän kylät ja Kajaanin lentokenttä. Mieslahden suuhun laskee Kiehimänjoki, jonka suun molemmilla puolilla on Paltamon kirkonkylä. Mieslahdella on Mieslahden kylä ja Melalahdella on Melalahden kylä.
Luonnonhistoriaa
Viimeisen jääkauden mannerjäätikkö oli painanut maankuorta vajaa kilometrin syvyyteen maan vaippaan. Kun jääkauden lopussa mannerjää oheni ja suli lopulta pois, jäi Oulujärven ympäristö Ancylusjärven järvenpohjaksi. Mannerjään poistuminen oli kuitenkin käynnistänyt maankohoamisen tuhansia vuosia aiemmin ja sen seurauksena Oulujärven rantoja kohosi vedenpinnalle. Oulujärvi oli aluksi Ancylusjärven lahti, joka lopulta kuroutui siitä irti noin 9000 vuotta sitten.
Lähimenneisyyttä
1860-luvulla Oulujärvellä mellastivat myös Suomen sisävesien ainoat merirosvot, Kiveksen veljeksinä tunnetut järvirosvot. Nämä isokokoiset ja rantakylien asukkaiden pelkäämät miehet ryöstelivät järvellä liikkuneita tervansoutajia ja matkalaisia, mutta nauttivat erityisesti Kiveskylän ja Variskylän asukkaiden suosiota, koska he jakoivat osan saaliistaan kotikylänsä Kivesjärven asukkaille. Kestikin useita vuosia, ennen kuin Kiveksen rosvot ja Variskylän varkaat saatiin vastuuseen teoistaan vuonna 1867. Joukkion johtajat tuomittiin raipparangaistukseen, ja sen jälkeen tervansoutajien ja rantakylien talojen ryöstely loppui.
Vesistösuhteet
Oulujärveen laskee kaksi valuma-alueeltaan laajaa ja virtaamaltaan suurta jokea, Kajaaninjoki ja Kiehimänjoki sekä pienehköt Varisjoki ja Mainuanjoki. Oulujärven vedet virtaavat Oulujoen kautta Perämereen. Oulujärven vesireitti oli aikoinaan merkittävä kulkuväylä, vaikka reitin joet olivatkin vuolasvirtaisia ja kivikkoisia.
Dark Floors
Tuotantoryhmä
thumb|Sarah (Skye Bennett) thumb|Kohtaus elokuvasta. Elokuvan henkilöt vasemmalta: Rick, Ben, Sarah (pyörätuolissa) ja Emily.
Tuotanto
thumb|Suomalaisavustajia esittämässä ruumiita.
Ensi-ilta
Dark Floorsin ensi-ilta oli perjantaina 8. helmikuuta 2008. Maailmanensi-ilta järjestettiin keskiviikkona 6. helmikuuta 2008 Oulun jäähallilla. Oulun kaupunki tuki ensi-illan järjestämistä 30 000 euron summalla, joka ohjattiin hankkeeseen Pohjoisen elokuva- ja mediasäätiön Poemin kautta. Kaupunginhallitus päätti asiasta tiistaina 18. joulukuuta 2007. Tuotantoyhtiö kutsui paikalle muun muassa ulkomaisten mediayhtiöiden edustajia.
Kohu ensi-illan järjestämisestä
Jo alun perin ensi-illan pitopaikaksi suunniteltiin Oulua, mutta tuotantoyhtiö Solar Films ja Oulun kaupunki eivät vielä tuolloin päässeet yhteisymmärrykseen. Tuotantoyhtiö olisi halunnut kaupungin maksavan osan ensi-illan kuluista. Kaupunki ei suostunut, ja yhtiö aloitti neuvottelut Rovaniemen kaupungin kanssa. Oulun kaupungin mukaan olisi ollut mahdotonta osallistua yksittäiseen markkinointitapahtumaan kymmenillä tuhansilla euroilla, sillä tuotantoyhtiö ilmoitti näyttävän ensi-illan maksavan noin 100 000 euroa.
Ensi-ilta Oulussa
Päänäyttelijöistä paikalle saapuivat englantilainen Noah Huntley, joka esittää autistisen tytön isää, ja irlantilainen Dominique McElligott, joka esittää sairaanhoitajaa. Muut keskeisten roolien näyttelijät eivät olleet ensi-illassa. Huntley ja McElligott osallistuivat ennen näytöstä ja iltajuhlaa lehdistötilaisuuteen, jossa haastateltavina olivat myös kaikki Lordin jäsenet, ohjaaja Pete Riski ja tuottaja Markus Selin. Tiedotusvälineet seurasivat tapahtumaa mielenkiinnolla, ja se sai huomiota niin sanomalehdissä, televisiossa kuin radiossakin ulkomaita myöten.
Markkinointi
Elokuvalehti Screendaily uutisoi, että Dark Floorsia myytiin hyvin ulkomaille European Film Market -tapahtumassa Berliinissä. Uutisen mukaan elokuvan levitysoikeudet on myyty Benelux-maihin (Alankomaat, Belgia, Luxemburg), IVY-maihin (Armenia, Azerbaidžan, Kazakstan, Kirgisia, Moldova, Tadžikistan, Ukraina, Uzbekistan, Valko-Venäjä ja Venäjä), Lähi-itään (Arabiemiirikunnat, Bahrain, Egypti, Iran, Irak, Israel, Jemen, Jordania, Kuwait, Libanon, Oman, Qatar, Saudi-Arabia ja Syyria) sekä Brasiliaan, Argentiinaan, Turkkiin ja Puolaan. Elokuva tuli DVD-levitykseen Yhdysvalloissa lokakuussa 2008. Toukokuussa elokuvaa markkinoitiin Cannesin elokuvajuhlilla ja heinäkuussa Puchon International Fantastic Film Festival -tapahtumassa Etelä-Koreassa sekä Fantasia Film Festival -tapahtumassa Kanadassa. Elokuva on ollut mukana myös useilla muilla elokuvafestivaaleilla eri puolilla maailmaa. Tällä hetkellä elokuvan levitysoikeudet on myyty noin 50 eri maahan. Elokuva on kuitenkin saanut vaisun vastaanoton kansainvälisillä elokuvamarkkinoilla ja jäänyt tuotoissa tappiolle.
Hank Williams III
Eroaminen levy-yhtiöstä
Albumin valmistumisen jälkeen Williams erosi Curb Recordsilta (tosin vain siirtyäkseen Mike Curbin toiselle yhtiölle), ja alkoi äänittää uutta albumia, Damn Right, Rebel Proud. Albumi julkaistiin vuonna 2008. Edellisen albumin tapaan albumin kannessa oli varoitus. Vuonna 2010 julkaistiin viimeinen Mike Curbin levy-yhtiön julkaisema albumi Rebel Within.
Latvian lati
Lati kytkettiin euroon valuuttakurssimekanismi ERM II:lla 2. toukokuuta 2005. Keskuskurssi oli 2. toukokuuta 2005 alkaen 0,702804 latia/euro ja sallittu vaihteluväli ±15 prosenttia. Valuuttakurssin yläraja ja alaraja olivat siten 0,808225 ja 0,597383 latia/euro. Latvian hallitus oli kuitenkin yksipuolisesti asettanut vaihteluvälille huomattavasti kireämmät rajat, ±1 prosentti.
Katso myös
Latvialaiset eurokolikot
Coursera
Courseran kautta järjestetyille kursseille oli 17. heinäkuuta 2012 mennessä osallistunut 680 000 opiskelijaa 190 maasta ja joulukuuhun 2014 mennessä 10,5 miljoonaa.
Yksitasoinen lentokone
thumb|250px|Yläsiipinen [[De Havilland Canada DHC-8|Havilland Dash 8.]] thumb|250px|Yksitasoinen [[Fokker E.III -lentokone.]] Yksitasoinen lentokone eli yksitaso on lentokone, jossa on vain yksi siipi, toisin kuin kaksitasoissa ja kolmitasoissa. 1930-luvulta lähtien yksitasolentokone on ollut käytännössä lentokoneiden standardimuoto. Yksitasot jaetaan lisäksi ala-, keski- ja ylätasoisiin sen mukaan, missä kohdassa kantosiipi sijaitsee lentokoneen runkoon nähden.
Edge (albumi)
Edge on oululaisen rockyhtye Reflexionin kolmas ja viimeiseksi jäänyt studioalbumi.
Pétros Pandís
Pandís on äänialaltaan baritoni.
Kanadan naisten jalkapallomaajoukkue
Maailmanmestaruuskilpailut
Kanadan naismaajoukkue on osallistunut MM-kisoihin seitsemän kertaa ja sijoittunut parhaimmillaan neljänneksi. Ruotsin MM-kisoissa 1995 se hävisi alkulohkossaan Englannille 2–3 ja Norjalle 0–7 ja pelasi tappiopeliensä välissä Nigerian kanssa tasan 3–3. Vuonna 1999 Yhdysvaltain järjestämässä MM-lopputurnauksessa Kanada pelasi Japanin kanssa tasapelin 1–1 mutta hävisi sitten Norjalle 1–7 ja Venäjälle 1–4.
Devil Inside
Devil Inside voi tarkoittaa seuraavia:
Olympiakos BC
Historia
Rikkaiden Angelopoulosin veljesten siirtyminen seuran omistajiksi on mahdollistanut korkeat palkat pelaajille, esimerkiksi Josh Childressille ja Theodoros Papaloukasille. Pekingin vuoden 2008 kesäolympialaisten aikaan seura osoitti kiinnostusta LeBron Jamesia ja Kobe Bryantia kohtaan.
Poimuvita
Aiheesta muualla
thumb|vasen|Poimuvitakasvustoa.
Leandro Grimi
Grimin ammattilaisura alkoi vuonna 2004 kasvattajaseura Club Atlético Hurácanin riveissä. Vuonna 2006 hän siirtyi 750 000 euron siirtosummalla toiseen argentiinalaisseuraan - Racing Club de Avellanedaan. Nykyiseen seuraansa hän siirtyi tammikuussa 2007 kahden miljoonan euron korvausta vastaan. Virallisen debyyttiottelunsa punamustien paidassa hän pelasi Italian Cupin ottelussa AC Arezzoa vastaan. Serie A:ssa hän debytoi 18. huhtikuuta Ascolia vastaan pelatussa ottelussa, jossa hän tuli kentälle vaihdosta viimeisten kymmenen minuutin ajaksi.
Maaöljy
Tulevaisuus ja mahdolliset korvaajat
Polttoaineista bensiini voidaan sangen helposti korvata etanoli-bensiiniseoksella (E85) ja diesel biodieselillä. Puhdastakin etanolia voidaan käyttää esimerkiksi lentobensiinin korvikkeena yksinkertaisilla muutostöillä, Brasilia onkin jo aloittanut vuonna 2005 etanolikäyttöisten lentokoneiden valmistuksen. Yksi merkittävä syy öljyn polttamista vastaan on se, että palamistuotteena syntyvä hiilidioksidi kiihdyttää maailmanlaajuista ilmastonmuutosta.
Öljy ja maailmanpolitiikka
Maailman raakaöljyvarannot arvioitiin vuonna 2000 seuraaviksi:
Öljy kuljetetaan laivoilla ja öljyputkilla. Laivareiteistä öljyntuotantoalueelta kulutusalueille ja öljyputkien reiteistä ja niiden varrella olevista maista tulee maailmankaupan ja politiikan keskeisiä tekijöitä.
Pariisi–Roubaix 2014
thumb|Vuoden 2014 kilpailun osanottajia. Pariisi–Roubaix 2014 oli järjestyksessään 112. maantiepyöräilyn Pariisi–Roubaix-kilpailu. Se käytiin 257 kilometrin reitillä Compiègnesta Roubaix'hin 13. huhtikuuta 2014. Kilpailussa ajettiin 28 mukulakiviosuutta, yhteispituudeltaan 51,1 kilometriä.
David Warner
Ääninäyttelijänä
Ääninäyttelijä Warner aloitti 1960-luvulla tekemällä aluksi sivuääniä elokuviin. Myös vuonna 1982 hän näytteli elokuvassa Tron sekä Ed Dillingheriä että komentaja Sarkia ja oli myös MCP:n äänenä. 1990-luvulla Warner alkoikin tehdä useammin äänirooleja, joista merkittävin oli Rã’s al Ghul Batman-animaatiosarjassa; tästä roolisuorituksesta hän sai Annie-ehdokkuuden Teräsmiehen animaatiosarjassa. Warner oli myös Bittipää-animaation pääkonnan The Loben äänenä vuosina 1995–1996. Hän antoi äänensä vuonna 1999 julkaistulle Descent 3:n konnalle, PTMC:n johtajalle Samuel Dravisille.
Spencer Tunick
Tunick alkoi vuonna 1992 kuvata alastonkuvia New Yorkissa. Hänen kuvansa saivat suosiota, ja Tunick laajensi työympäristöään ensin muihin osavaltioihin ja lopulta kansainvälisesti. Tunickin kuvausympäristöinä ovat olleet muun muassa Lontoo, Melbourne, Montreal, São Paulo, Wien ja Helsinki.
Toukokuussa 2007 hän teki laajimman työnsä kuvaamalla 18 000 meksikolaista Méxicossa. 19. maaliskuuta 2006 Tunick valokuvasi Caracasissa Venezuelassa 1500 alastonta ihmistä heidän ollessa polvillaan, seisoessa ja maatessa Simón Bolívarin patsaan vieressä.
Arkalochórin luola
Luolan ensimmäiset kaivaukset suoritti Josíf Chatzidákis vuonna 1912. Järjestelmällisemmät kaivaukset suoritettiin vuosina 1934–1935 Spyrídon Marinátoksen ja Nikólaos Platónin johdolla. Luolasta tehdyt löydökset ovat Iraklionin arkeologisessa museossa.
Erityisopetus
Nivelvaiheen tuki
Erityisopetusta järjestetään myös niille, joilla ei ole sen tarpeesta tehty hallinnollista päätöstä. Tähän ryhmään kuuluvat muun muassa maahanmuuttajat ja nivelvaiheen oppilaat tai opiskelijat. Nivelvaiheiksi kutsutaan siirtymiä varhaiskasvatuksesta esiopetukseen, esiopetuksesta perusopetukseen ja sen sisällä 6. luokalta 7. luokalle sekä siirtymää perusopetuksesta toiselle asteelle. Nivelvaiheessa oppilas tarvitsee tavallista enemmän tukea. Nivelvaiheita onkin pyritty vähentämään esimerkiksi poistamalla vuoden 1999 asetuksesta jako ala- ja yläasteeseen.
Erityisopetuksen kritiikkiä
Kansainväliset tutkimukset osoittavat, että oppilas oppii erityisluokassa keskimäärin vähemmän kuin tavallisessa luokassa. Yhdistyneet Kansakunnat onkin pyrkinyt edistämään jo vuosikymmeniä politiikkaa, jossa kaikilla oppilaille annettaisiin oikeus opiskella tavallisessa luokassa. Erityisluokalle ("pienluokalle") siirto saisi olla vain harvinainen poikkeus. YK:n yleiskokouksen teki vuonna 1993 päätöksen, jonka mukaan kouluviranomaiset ovat velvollisia järjestämään vammaisten henkilöiden opetuksen tavallisilla luokilla. Myös Euroopan unioni on tukenut tätä kehitystä.
Pirjo Muranen
Hiihdon maailmancupin henkilökohtaisista sprinttikilpailuista Murasella on viisi voittoa ja yhteensä neljätoista palkintokorokesijaa. Sprintticupissa hän oli toinen kaudella 2000–2001 sekä kolmas kausilla 2002–2003 ja 2008–2009. Kokonaiskilpailussa hän on parhaimmillaan ollut seitsemäs kaudella 2008–2009. Normaalimatkoilla Murasen paras sijoitus on neljäs sija Rybinskin yhteislähtökilpailussa tammikuulla 2009.
Brigitte Reimann
pienoiskuva|Reimann vastaanottaa [[Vapaa Saksan ammattiyhdistysten liitto|Vapaan Saksan ammattiliiton kirjallisuuspalkintoa vuonna 1961.]] Brigitte Reimann oli saksalainen kirjailija.
Dawson
Dawson voi tarkoittaa seuraavia:
Holyrood Abbey
thumb|Holyrood Abbey Holyrood Abbey on entinen luostari Edinburghissa, Skotlannissa. Se sijaitsee Holyroodin palatsin vieressä. Legendan mukaan Skotlannin kuningas David I perusti luostarin vuonna 1128 siihen paikkaan, missä hän oli nähnyt näyn hirvestä, jolla oli ollut risti sarviensa välissä.
Jääpallon SM-kilpailu 1924
Loppuottelu
24. helmikuuta 1924 Helsingissä
TUL:n mestaruus
Työväen urheiluliiton jääpallomestaruudesta pelattiin ensimmäistä kertaa vuonna 1924. Kilpailuun osallistui viisi joukkuetta, neljä Helsingistä ja yksi Tampereelta. Helsinkiläisjoukkueet karsivat ensiksi pääsystä finaaliin Työväen Talviurheilujuhlille Tampereelle. Loppuotteluun suoraan selviytynyt Tampereen Kisa-Toverit kohtasi lopulta finaalissa Helsingin Jyryn. Ensimmäisen mestaruuden vei Jyry 2-6 voitolla.
Mestarijoukkue
Jyryn mestarijoukkue: Bruno Veckström, E.Lilja, Sven Präktig, Ontro Virtanen, Yrjö Timonen, Viljo Halme, H.Koskela, A.Salminen, Armas Savolainen, Reino Fri, Kaarlo Lehto.
Hongkongin taistelu
Hongkongin taistelu oli toisessa maailmansodassa Japanin ja liittoutuneiden välinen taistelu Kiinan rannikolla sijainneesta brittiläisen Hongkongin kruununsiirtomaasta. Hyökkäys Hongkongiin alkoi 8. joulukuuta 1941 pian Pearl Harbourin iskun jälkeen. Britit menettivät parissa päivässä alueensa mantereella ja 18. joulukuuta japanilaiset nousivat maihin Hongkongin saarella. Hongkongin brittikuvernööri Mark Young allekirjoitti antautumissopimuksen 25. joulukuuta.
Semanttiset roolit
Esimerkit semanttisista rooleista
- Nainen istui. - Villelle kävi huonosti. - Mies sai pysäköintisakot. - Piha aurattiin lumesta. - Pojasta kasvoi mies. - Minulta unohtui passi kotiin. - Karhu käveli metsässä. - Yöllä valaisee kuu. - Poika saapui teitse. - Saavuimme kotiin. - Minna kirjoitti tietokoneella.
Paska (kunta)
Kunnan läpi menee tie Linkenmühleen. Vuodesta 1995 alkaen lossi on vienyt autot Saale-joen yli. Kunnan lävitse kulki aiemmin Nürnbergin kauppareitti.
Tapani Kärkönen
pienoiskuva|Tapani Kärkönen. Tapani Kärkönen (nimi alkuaan Tahvo Kärkkäinen; 24. syyskuuta 1833 Sulkava – 28. joulukuuta 1906 Tampere) oli suomalainen Tampereella vaikuttanut tehtaantyömies, toimittaja, opettaja ja kirjastonhoitaja.
Kärkönen toimi aktiivisesti suomalaisuusliikkeen ja raittiusliikkeen piirissä. Hän oli mukana Tampereen raittiusseuran toiminnassa sen perustamisesta vuonna 1864 alkaen. Kärkösen tyttären Mimmin (1872–1937) puoliso oli suomalaisen työväenliikkeen varhaisiin vaikuttajiin lukeutunut Juho Hellberg.
Martti Tapola
Kyllikki ja Martti Tapola hankkivat 1953 25 neliömetrin kellarihuoneiston Tammelan kaupunginosasta Salhojankadun varrelta Tammelan pallokentän laidasta. Mustanmakkaran valmistus aloitettiin täällä ja makkarat myytiin läheisellä Tammelantorilla. Toiminnan laajentuessa yritys siirtyi suurempiin tiloihin Raholaan ja myöhemmin nykyisiin tiloihinsa Lielahteen. Mustaamakkaraa myytiin aluksi vain Tammelantorin ja Laukontorin myyntipisteissä mutta 1970-luvulla sitä alettiin toimittaa myös suoraan kouluihin, päiväkoteihin ja työpaikkaruokaloihin. Lielahden tilojen valmistumisen jälkeen Tapolan mustaamakkaraa alettiin myydä valtakunnallisestikin vähittäiskaupoissa.
20th Century Man
20th Century Man on brittiläisen The Kinks -yhtyeen kappale vuonna 1971 julkaistulta albumilta Muswell Hillbillies. Se on levyn ensimmäinen raita. Kappale julkaistiin lisäksi singlenä muun muassa Yhdysvalloissa, missä se nousi Billboard -listan sijalle 106. Ray Daviesin kirjoittama ”20th Century Man” käsittelee samoja vaikeita aiheita, jotka ovat yleisesti pääosassa Muswell Hillbillies -albumilla. Teemoina ovat muun muassa vihaisuus ja eskapismi.
Kappaleet singlellä
A-puoli B-puoli
Boethos Sidonlainen (stoalainen)
Boethoksen kirjoittamia teoksia olivat Luonnosta (Peri fyseōs) ja Kohtalosta (Peri heimarmenēs). Hän kirjoitti myös ainakin neljä osaa käsittäneen kommentaarin stoalaisen runoilija Aratoksen teoksista.